"Setswana Puo ya Gae (HL)/P3 7 DBE/Ngwanaitseele 2018 NSC – Memorantamo 1.4 Tlhamo e e sa tseyeng letlhakore Mo tlhamong e, motlhatlhojwa o tlisa tekatekanyo mo matlhakoreng otlhe a dingangisano. O leba matlhakore otlhe a setlhogo a bo a tlhagisa dintlha tsa thulano a sa tseye letlhakore. Motlhatlhojwa a ka tlhagisa ntlhakemo ya gagwe, mme go na le tekatekanyo ya dintlha tse di emelelang setlhogo le tse di leng kgatlhanong le sona e bile di sekasekiwa mo tsamaong ya kwalo ya tlhamo. Sekao sa setlhogo: Go ima ga morutwana wa marematlou ke poelomorago. Dintlha tse di latelang di tshwanetse go elwa tlhoko fa go tshwaiwa tlhamo e e sa tseyeng letlhakore:  Motlhatlhojwa a simolole ka go tlhagisa ntlhakemo ya gagwe go bontsha boitshimololedi.  A fe mefutafuta ya dingangisano go tshegetsa ntlhakemo ya gagwe, mme a tlhalose se.  Tlhamo e tlhagise matlhakore a le mabedi, mme dikakanyo di tlhagisiwe ka kgatelelo e kgolo. Go dirisiwe mefuta e e farologaneng ya didiriswa tsa puo le dithekeniki tsa tirisopuo.  A tlhagise dikakanyo sentle e bile a di tshegetse.  A dire gore go dumelanwe le ena gape a se ineele bonolo.  Puo e tsose maikutlo, mme motlhatlhojwa a se ka a tlhoka maitseo.  Popego e rulagane ka kelotlhoko le ka tlhomamo e lebeletse kemo ya botlhe.  Ngangisano e nne e e tswileng diatla go supa tlhaloganyo e e utlwalang.  Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumalana le e e tlhagisitsweng.  Tlhamo ya mofuta o, e kwalwe ka pakajaanong. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A tlhalose setlhogo.  A tlhagise dintlha tse di supang dikgoreletsi/maparego mo barutwaneng ba ba imang go tsweletsa dithuto tsa bona.  A tlhagise dikao go tshegetsa tlhagiso le maitemogelo a gagwe.  A supe ntlhakemo ya gagwe kwa bokhutlong. [50] Kwalololo e ileditswe Phetla"